
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Kuldīgas novada pašvaldības nekustamā īpašuma "Ģibuļu ceļš Gaņas" pārņemšanu valsts īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Par Kuldīgas novada pašvaldības nekustamā īpašuma "Ģibuļu ceļš Gaņas" pārņemšanu valsts īpašumā" (turpmāk – rīkojuma projekts) sagatavots, pamatojoties uz
1) Publiskas personas mantas atsavināšanas likuma 42. panta otro daļu un 43. pantu;
2) Meža likuma 4. panta otro daļu;
3) Kuldīgas novada domes 2024. gada 28. marta lēmumu (protokols Nr. 4, 5. punkts) "Par nekustamā īpašuma "Ģibuļu ceļš Gaņas", Rendas pagastā, Kuldīgas novadā, nodošanu īpašumā bez atlīdzības valstij Zemkopības ministrijas personā" (turpmāk – 1. lēmums);
4) Kuldīgas novada domes 2025. gada 24. aprīļa lēmumu (protokols Nr. 5, 16. punkts) "Par grozījumiem Kuldīgas novada domes 28.03.2024. lēmumā (protokols Nr. 4, p. 5.) "Par nekustamā īpašuma "Ģibuļu ceļš Gaņas", Rendas pagastā, Kuldīgas novadā, nodošanu īpašumā bez atlīdzības valstij Zemkopības ministrijas personā" (turpmāk – 2. lēmums).
1.2. Mērķis
Mērķa apraksts
Ministru kabineta rīkojuma projekta mērķis ir atļaut pārņemt valsts īpašumā Kuldīgas novada pašvaldības ar reģistrācijas Nr. 90000035590 (turpmāk – pašvaldība) nekustamo īpašumu "Ģibuļu ceļš Gaņas" Rendas pagastā, Kuldīgas novadā, jo tas nav nepieciešams pašvaldības funkciju pildīšanai, nodot to Zemkopības ministrijas (turpmāk – ministrija) valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda ministrijas personā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projektā minētā nekustamā īpašuma "Ģibuļu ceļš Gaņas" (nekustamā īpašuma kadastra Nr. 6280 003 0017) sastāvā ietilpstošā zemes vienība (ar kadastra apzīmējumu 6280 003 0017) 1,26 ha platībā un būve (ar kadastra apzīmējumu 6280 003 0017 001) Rendas pagastā, Kuldīgas novadā (turpmāk ‒ nekustamais īpašums) pieder pašvaldībai. Nekustamais īpašums ierakstīts zemesgrāmatā Kurzemes rajona tiesas Rendas pagasta zemesgrāmatas nodalījumā Nr. 100000943584 uz pašvaldības vārda.
Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamajam īpašumam ir reģistrēti šādi apgrūtinājumi:
1) ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (tips 7312030303) 0,0197 ha platībā;
2) dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam  (tips 8317010100) 0,0197 ha platībā;
Pēc NĪVKIS teksta datiem, nekustamā īpašuma sastāvā esošās zemes vienības lietošanas mērķis ir "zeme dzelzceļa infrastruktūras zemes nodalījuma joslā un ceļu zemes nodalījuma joslā" (kods 1101).
Valstij, pārņemot rīkojuma projektā minēto nekustamo īpašumu no pašvaldības, NĪVKIS reģistrētie apgrūtinājumi nerada papildu ietekmi uz tā iespējamo izmantošanu. Ministrijai, izmantojot nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.

Atbilstoši NĪVKIS datiem nekustamā īpašuma fiskālā kadastrālā vērtība 13.02.2026. ir 3402,00 euro, universālā kadastrālā vērtība 24.03.2025. ir 5056,00 euro, savukārt nekustamā īpašuma sastāvā esošās inženierbūves (ar kadastra apzīmējumu 6280 003 0017 001) platība ir 5079,10 m2, fiskālā kadastrālā vērtība 13.02.2026. ir 2529,00 euro un universālā kadastrālā vērtība 24.03.2025. – 2032,00 euro, ekspluatācijas uzsākšanas gads – 1993. gads.
Ievērojot akciju sabiedrības "Latvijas valsts meži" (turpmāk – Sabiedrība) 2024. gada 27. februāra iesniegumu
Nr. 4.1-2_01pe_260_24_163 "Par pašvaldības zemes vienības ar kadastra apzīmējumu 62800030017 nodošanu valstij", pašvaldības dome ar 1. lēmumu nolēma nodot īpašumā bez atlīdzības valstij ministrijas personā pašvaldības nekustamo īpašumu "Ģibuļu ceļš Gaņas" Rendas pagastā, Kuldīgas novadā (kadastra Nr. 6280 003 0017), lai īstenotu Meža likumā noteikto valsts funkciju – valsts mežu apsaimniekošanu un aizsardzību. Ar 1. lēmumu vienlaikus tika noteikti šādi papildus nosacījumi: "Noteikt, ka ir saglabājamas piekļuves iespējas privātpersonām piederošām zemes vienībām ar kadastra apzīmējumiem 6280 003 0003 un 6280 003 0020, un noteikt valstij Zemkopības ministrijas personā aizliegumu atsavināt un apgrūtināt nekustamo īpašumu "Ģibuļu ceļš Gaņas" Rendas pagastā, Kuldīgas novadā ar lietu tiesībām un pienākumu bez atlīdzības nodot to Kuldīgas novada pašvaldībai, ja tas vairs netiek izmantots valstij piekrītošās un piederošās meža zemes apsaimniekošanas un aizsardzības nodrošināšanai."
Pēc 1. lēmumu saņemšanas, nekustamā īpašuma platības precizēšanas un nekustamā īpašuma reģistrēšanas zemesgrāmatā uz pašvaldības vārda Sabiedrība ar 2025. gada 1. aprīļa iesniegumu Nr. 4.1-2_0216_260_25_272 vērsās pie pašvaldības ar lūgumu izdarīt grozījumus 1. lēmumu, no tā svītrojot aizliegumu ministrijai nekustamo īpašumu apgrūtināt ar lietu tiesībām, kā arī precizējot 1. lēmumā norādīto nekustamā īpašuma platību.
Pašvaldība ar 2. lēmumu nolēma grozīt 1. lēmumu un izteikt lemjošās daļas 1. un 3. punktu šādā redakcijā:
 "1. Nodot īpašumā bez atlīdzības valstij Zemkopības ministrijas personā Kuldīgas novada pašvaldības nekustamo īpašumu "Ģibuļu ceļš Gaņas" Rendas pagastā, Kuldīgas novadā, kadastra Nr. 6280 003 0017, kas sastāv no zemes vienības ar kadastra apzīmējumu 6280 003 0017, platība 1,26 ha, un būves ar kadastra apzīmējumu 6280 003 0017 001, lai nodrošinātu Meža likumā noteikto valsts funkciju īstenošanu – valsts mežu apsaimniekošanu un aizsardzību. [..]
3. Noteikt valstij Zemkopības ministrijas personā aizliegumu atsavināt nekustamo īpašumu "Ģibuļu ceļš Gaņas" Rendas pagastā, Kuldīgas novadā, un pienākumu bez atlīdzības nodot to Kuldīgas novada pašvaldībai, ja tas vairs netiek izmantots valstij piekrītošās un piederošās meža zemes apsaimniekošanas un aizsardzības nodrošināšanai."
 
Problēmas un risinājumi
Problēmas apraksts
Rīkojuma projektā minētā nekustamā īpašuma sastāvā ietilpstošā zemes vienība un inženierbūve ir nepieciešama, lai īstenotu Meža likuma 4. panta otrajā daļā noteikto valsts funkciju – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību – un lai Sabiedrība varētu nodrošināt blakus esošā valsts meža apsaimniekošanu un aizsardzību.
Nekustamā īpašuma sastāvā esošā zemes vienība un inženierbūve funkcionāli tiek izmantota kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanai, tāpēc uzturams atbilstošā stāvoklī ar piemērotu ceļa noturību, bet pašvaldība finansējuma trūkuma dēļ to nevar nodrošināt. Sabiedrībai uzturot un uzlabojot minēto inženierbūvi – ceļu, tiks nodrošināta piekļuve ministrijas valdījumā un Sabiedrības pārvaldīšanā esošā meža platībai – zemes vienībai (ar kadastra apzīmējumu 6280 003 0022) 2153,32 ha kopplatībā, kura ietilpst valsts nekustamā īpašumā "Valsts mežs Ezeri" (nekustamā īpašuma kadastra Nr. 6280 001 0068) Rendas pagastā, Kuldīgas novadā sastāvā.
Risinājuma apraksts
Nekustamais īpašums visā tā sastāvā tiek nodots valstij valsts pārvaldes funkcijas īstenošanai – Meža likumā noteiktās valstij piekrītošās un piederošās meža zemes apsaimniekošanai un aizsardzībai, kuras izbeigšana nav paredzēta un netiek prognozēta.
Saskaņā ar Meža likuma 4. panta otro daļu rīkojuma projektā minētā nekustamā īpašuma apsaimniekošanu un aizsardzību nodrošinās Sabiedrība, kas nodibināta valsts meža īpašuma pārvaldīšanai un apsaimniekošanai. 100 % Sabiedrības akciju pieder valstij, un valsts kapitāla daļu turētāja ir ministrija.
Ja iestāsies rīkojuma projekta 2. punktā minētais apstāklis un nekustamais īpašums vairs netiks izmantots norādītās valsts funkcijas īstenošanai, tas pēc datu aktualizācijas NĪVKIS tiks nodots pašvaldībai visā tā sastāvā (galvenā lieta – zemes vienība – un tās būtiskā daļa – uz tās esošā būve ar jebkuriem uzlabojumiem, ja tādi tiks īstenoti), ievērojot Civillikuma 968. pantā noteikto un Publiskas personas mantas atsavināšanas likuma 42. panta prasības.
Rīkojuma projektam ir pievienoti īpašuma tiesības apliecinošie dokumenti un pašvaldības domes lēmumi, kas apliecina, ka minētais nekustamais īpašums nav nepieciešams pašvaldībai.
Rīkojuma projektā minētā nekustamā īpašuma pārņemšana no pašvaldības valsts funkciju īstenošanai ir lietderīga, un pēc Ministru kabineta lēmuma pieņemšanas normatīvajos aktos noteiktajā kārtībā zemesgrāmatā tiks nostiprinātas īpašumtiesības uz valsts vārda ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas izpilde.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
meža ceļa lietotāji
Ietekmes apraksts
Rīkojuma projekta tiesiskais regulējums tiešā veidā neietekmē un nemaina ne sabiedrības mērķgrupas tiesības, ne pienākumus. Rīkojuma projektā risinātie jautājumi saistībā ar meža infrastruktūras ierīkošanu uzlabošanu var netiešā veidā skart meža autoceļu lietotājus. 
Juridiskās personas
meža ceļa lietotāji
Ietekmes apraksts
Rīkojuma projekta tiesiskais regulējums tiešā veidā neietekmē un nemaina ne sabiedrības mērķgrupas tiesības, ne pienākumus. Rīkojuma projektā risinātie jautājumi saistībā ar meža infrastruktūras ierīkošanu uzlabošanu var netiešā veidā skart meža autoceļu lietotājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam, ja tiesību akta projekts būtiski nemaina esošo regulējumu, neietekmē sabiedrībai nozīmīgas iniciatīvas un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, rīkojuma projekta izstrādē netiek piemērota sabiedrības līdzdalības kārtība.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
Kuldīgas novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

